## Obvezatne upute broj LS-II o redoslijedu izbornih radnji i tijeku rokova po Zakonu o izboru članova predstavničkih tijela jedinica lokalne i područne (regionalne) samouprave

### NN 191/2003 (5.12.2003.), Obvezatne upute broj LS-II o redoslijedu izbornih radnji i tijeku rokova po Zakonu o izboru članova predstavničkih tijela jedinica lokalne i područne (regionalne) samouprave

# DRŽAVNO IZBORNO POVJERENSTVO

3021

Na
temelju članka 26. stavka 1. Zakona o izboru članova predstavničkih tijela
jedinica lokalne i područne (regionalne) samouprave (»Narodne novine«, br.
33/01, 10/02, 155/02 i 45/03 - dalje: Zakon), Državno izborno povjerenstvo
Republike Hrvatske propisuje

## OBVEZATNE UPUTE BROJ LS-II

### O REDOSLIJEDU IZBORNIH RADNJI I TIJEKU ROKOVA PO ZAKONU O IZBORU ČLANOVA PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE

1.
Vlada Republike Hrvatske donijela je dana 4. prosinca 2003. Odluku o
raspisivanju izbora za Županijsku skupštinu Osječko-baranjske županije i Odluku
o raspisivanju izbora za Općinsko vijeće Općine Kamanje koje su stupile na
snagu danom objave u »Narodnim novinama«, broj 191/03 od 5. prosinca 2003.

**Izbori
će se održati u nedjelju 18. siječnja 2004.**

2**.**
Rokovi teku od

**6.
prosinca 2003**.
**u 00:00 sati**

3.
Prijedlozi lista za izbor članova Županijske skupštine Osječko-baranjske
županije i članove Općinskog vijeća Općine Kamanje moraju biti dostavljeni
nadležnom izbornom povjerenstvu, najkasnije u roku od 12 dana od dana
raspisivanja izbora, dakle do

**17.
prosinca 2003. do 24:00 sata**

(članak
14. stavak 1. Zakona).

4.  Nadležna izborna povjerenstva sastavit će i
u javnim glasilima objaviti sve pravovaljano predložene liste za izbor članova
predstavničkog tijela, kao i zbirnu listu i to u roku od 48 sati od isteka roka
propisanog za postupak kandidiranja i podnošenja lista, dakle do

**19. prosinca 2003. do 24:00 sata**

(članak 16. Zakona).

5. Izborna promidžba počinje od dana objave zbirne
kandidacijske liste i traje zaključno do 24 sata prije održavanja izbora, dakle
od

**20. prosinca 2003. od 00:00 sati do**

**16. siječnja 2004. do 24:00 sata**

(članak 18. stavak 2. Zakona).

6. Zabrana izborne promidžbe /izborna šutnja/, kao i
svako objavljivanje prethodnih rezultata ili procjena rezultata izbora traje u
tijeku cijelog dana koji prethodi održavanju izbora, kao i na dan održavanja
izbora do zaključno 21:00 sat, dakle od

**17. siječnja 2004. od 00:00 sati do**

**18. siječnja 2004. do 21:00 sat**

(članak 20. Zakona).

7. Nadležna izborna povjerenstva objavit će koja su
biračka mjesta određena, s naznakom koji će birači glasovati na pojedinim
biračkim mjestima, najkasnije osam dana prije dana održavanja izbora, dakle do

**9. siječnja 2004. do 24:00 sata**

(članak 33. stavak 2. Zakona).

8. Nadležna izborna povjerenstva moraju imenovati
članove i zamjenike članova biračkih odbora najkasnije pet dana prije dana
održavanja izbora za članove predstavničkog tijela, dakle do

**12. siječnja 2004. do 24:00 sati**

(članak 32. stavak 3. Zakona).

9.  Glasovanje
traje neprekidno

**18. siječnja 2004. od 7:00 do 19:00 sati**

Biralište se zatvara u 19:00 sati. Biračima koji su
se zatekli na biračkom mjestu omogućit će se glasovanje i nakon 19:00 sati.

(članak 39. stavak 1. Zakona).

10. Birački odbor mora dostaviti zapisnik o svom radu
s ostalim izbornim materijalom nadležnom izbornom povjerenstvu najkasnije u
roku od 12 sati od zatvaranja birališta, dakle do

**19. siječnja 2004. do 7:00 sati**

(članak 45. Zakona).

11. Nadležna izborna povjerenstva utvrdit će
rezultate glasovanja na biračkim mjestima na svom području najkasnije u roku od
24 sata od zatvaranja birališta, dakle do

**19. siječnja 2004. do 19:00 sati**

(članak 46. stavak 1. Zakona).

12.
Nadležna izborna povjerenstva kad utvrde rezultate glasovanja za članove
predstavničkog tijela, objavit će odmah rezultate izbora sukladno zapisniku o
radu izbornog povjerenstva.

(članak
49. Zakona).

13.
Zaštita izbornog prava ostvaruje se u skladu s odredbama članka 51. do 59.
Zakona.

Broj:
LS-176/2003
Zagreb, 5. prosinca 2003.

Zamjenik predsjednika
**Jakob Miletić, dipl. iur**., v. r.

Uputa, NN 191/2003-3021